
Latvijas Republika

Valmieras NOVADA pašvaldībaS IEPIRKUMA KOMISIJA
Nodokļu maksātāja reģistrācijas kods 90000043403, Lāčplēša iela 2, Valmiera, Valmieras novads, LV-4201

Tālrunis 64210686, e-pasts: iepirkumi@valmierasnovads.lv, www.valmierasnovads.lv

	Konkursa/Iepirkuma dalībnieki



Datums skatāms laika zīmogā. Nr.3.1.1/26/218
Skaidrojums pretendentiem par iepirkumu BKT 2026/004B
Valmieras novada pašvaldības Iepirkuma komisija (turpmāk – Komisija) 09.07.2026. Elektronisko iepirkumu sistēmā ir saņēmusi ieinteresētā piegādātāja jautājumus par iepirkuma “Būvprojekta izstrāde un būvdarbu veikšana pievedceļa izbūvei uz īpašumiem Mellenes, Avenes, Lācenes, Mūrmuižā, Kauguru pagastā, Valmieras novadā”, identifikācijas Nr. BKT 2026/004B, nolikumā ietvertajiem saimnieciskā izdevīguma vērtēšanas kritērijiem.
Jautājumi:
Lūdzam sniegt skaidrojumu par nolikumā ietvertajiem saimnieciskā izdevīguma vērtēšanas kritērijiem "P" un "B".

Nolikuma vērtēšanas sadaļā norādīts, ka 0 punkti tiek piešķirti, ja speciālistam nav pieredzes līdzvērtīga projekta vadībā saskaņā ar nolikuma 6.8.8. un 6.8.9. apakšpunktu, savukārt 5 punkti tiek piešķirti, ja šāda pieredze ir.

Vēlamies vērst uzmanību, ka Publisko iepirkumu likuma izpratnē un saskaņā ar IUB praksi saimnieciskā izdevīguma kritērijiem ir jāvērtē piedāvājumu priekšrocības un papildu kvalitāte, nevis minimālo kvalifikācijas prasību izpilde. Ja nolikuma 6.8.8. un 6.8.9. punkti ir noteikti kā minimālās kvalifikācijas prasības speciālistiem, tad pretendents, kurš saņemtu 0 punktus (t.i., nav pieredzes), būtu jānoraida jau atlases posmā kā kvalifikācijai neatbilstošs. Savukārt visi pretendenti, kuri kvalificējas, automātiski saņems vienādu punktu skaitu (5 punktus), kas nodrošina to, ka kritērijs nediferencē piedāvājumus un nesniedz saimniecisku ieguvumu pasūtītājam.

Ņemot vērā minēto, lūdzam:

1. Skaidrot, vai speciālista pieredze saskaņā ar 6.8.8. un 6.8.9. punktu ir obligāta minimālā kvalifikācijas prasība (atlases kritērijs), vai arī tā ir izslēgta no atlases prasībām un tiek vērtēta tikai saimnieciskā izdevīguma ietvaros?

2. Ja tā ir minimālā kvalifikācijas prasība, lūdzam veikt grozījumus nolikumā, saimnieciskā izdevīguma sadaļā paredzot punktu piešķiršanu par papildu pieredzi (projektiem), kas pārsniedz minimālās kvalifikācijas prasības. 
Atbilde:

Iepirkuma komisija skaidro, ka nolikuma 6.8.8. un 6.8.9. punktos ir noteikta obligāta minimālā kvalifikācijas prasība pretendentiem, nevis speciālistiem. Savukārt, saimnieciski visizdevīgākā piedāvājuma izvēles kritēriji "P" un "B" ir saistīti ar vadošā personāla kvalifikāciju un pieredzi atbilstoši Publisko iepirkumu likuma 51. panta (31)  daļas 2.punkta prasībām. 
Gatavojot piedāvājumu iepirkumam “Būvprojekta izstrāde un būvdarbu veikšana pievedceļa izbūvei uz īpašumiem Mellenes, Avenes, Lācenes, Mūrmuižā, Kauguru pagastā, Valmieras novadā”, identifikācijas Nr. BKT 2026/004B, pretendentiem jāņem vērā atbildē sniegtais skaidrojums.

Komisijas priekšsēdētājs


 



 
 Raivis Grīviņš
Žanna Daņilova 27891650 

zanna.danilova@valmierasnovads.lv 

